**VAŽNO!**

**PRIJAVE I PROVEDBA ISPITA DRŽAVNE MATURE U JESENSKOM ROKU 2016./2017.**

**Prijave ispita Državne mature u jesenskom roku 2016./2017. traju u periodu od 20. 07. 2017. od 12:00 sati do 31.07. 2017. u 12:00 sati**. Svi pristupnici prijavljuju ispite samostalno prijavom i pristupom svojoj stranici na [www.postani-student.hr](http://www.postani-student.hr/)

**Napomena:**učenici koji su ove školske godine završili četvrti/peti razred u srednjim školama u Republici Hrvatskoj **ne trebaju u školi potpisivati prijavnice za jesenski rok, niti ih slati u Centar**.

**Provedba ispita državne mature u jesenskome roku održat će se u periodu** od 23. 08. 2017. do 8. 09. 2017. prema Kalendaru državne mature 2016./2017. za jesenski rok koji je objavljen na stranicama NCVVO-a.

**Mjesto pisanja ispita državne mature:** Pristupnici koji su u ovoj školskoj godini bili redovni učenici završnih razreda srednjih škola u Republici Hrvatskoj ispite pišu u svojim matičnim školama.

**Odjava ispita:** u periodu od 31.07.2017. do 4.08.2017. (uključujući taj dan)
Pristupnici trebaju popuniti obrazac odjave i poslati putem e-pošte na adresu: odjava@ncvvo.hr
Obrazac za odjavu možete pronaći na stranici NCVVO-a u sklopu ove obavijesti

**Uplate novčanih naknada za troškove polaganja ispita u jesenskome roku:** **Rok za uplatu: 4. 08. 2017**. (uključujući i taj dan) Uplate koje će biti**izvršene nakon 4. 08. 2017. neće biti prihvaćene**jer ih sustav nije u mogućnosti evidentirati.
Obveza plaćanja vidljiva je pristupnicima nakon prijave ispita na njihovim stranicama, na poveznici **Moji podatci/Zaduženja i uplate.**Osim zaduženja na navedenoj poveznici pristupnicima su vidljivi vlastiti podatci za uplatu, koje moraju upisati na uplatnicu. **Nije moguće s vlastitim pozivom na broj odobrenja uplatiti ispit drugoga pristupnika, niti od drugoga pristupnika prepisati poziv na broj.**

Uplate se mogu obaviti u bilo kojoj poslovnici banke ili pošte ili internet bankarstvom.
Centru nije potrebno slati presliku uplatnice, osim u slučajevima kada uplata nije evidentirana niti nakon pet dana.

**Napomene:**
**pristupnici koji su prijavili više ispita** i odustanu od polaganja nekih ispita, a ne odjave ih u roku, ne mogu birati koji ispit će nakon uplate biti označen kao plaćen.
**Uplate se evidentiraju redom prema datumu pisanja ispita.** **Pristupnici koji imaju zaduženja iz prethodnih rokova** moraju podmiriti dugovanja, **jer se uplate evidentiraju prvo za neuplaćene ispite iz prethodnih rokova.**

**Učenici koji su ove godine završili četvrti/peti razred** u srednjim školama u RH plaćaju samo one ispite koje su položili u ljetnome roku, a ponovo ih prijavljuju u jesenskome roku.

**Učenici koji ponavljaju polaganje ispita**, jer nisu s uspjehom položili ispite u ljetnome roku, **ne plaćaju** troškove polaganja ispita u jesenskome roku.

**Dodatne informacije pristupnici mogu dobiti:** –  pozivom na broj Info centra 01/4501 899
 – slanjem upita e-poštom na adresu: info.centar@ncvvo.hr

U Zagrebu, 18. srpnja 2017.

 Ispitna koordinatorica:

 Slavica Falamić, prof.